Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8846. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8859. Il-EUR-Lex hu l-aċċess fuq l-internet għal-liġi Ewropea. It-talba għal rieżami ġiet ippreżentata mill-erba' produtturi tal-Unjoni Saint-Gobain PAM, Saint-Gobain PAM Deutschland GmbH, Saint-Gobain PAM España S.A. u Duktus (Production) GmbH ("l-applikanti"). Ir-rieżami interim parzjali huwa limitat fl-ambitu għall-eżami ta' dumping lli jikkonċerna produttur esportatur Indjan wieħed, Electrosteel Castings Ltd ("ECL"). Il-prodott taħt rieżami huwa tubi u pajpijiet ta' ħadid fondut duttili (magħruf ukoll bħala grafit ta' ħadid fondut sferojdali), bl-esklużjoni ta' tubi u pajpijiet ta' ħadid fondut duttili mingħajr kisi fuq ġewwa u fuq barra ("pajpijiet mikxufin"), li attwalment jaqgħu taħt il-kodiċi NM ex 7303 00 10 u ex 7303 00 90 (il-kodiċijiet TARIC 7303001010, 7303009010), li joriġinaw mill-Indja ("il-prodott taħt rieżami"). Fl-investigazzjoni li wasslet għall-miżuri fis-seħħ, instab marġni ta' dumping ta' 4,1 % għall-ECL, għalkemm l-ECL huwa suġġett għal dazju anti-dumping ta' 0 % minħabba l-akkumulazzjoni mad-dazju kompensatorju fis-seħħ u r-regola tad-dazju inferjuri. It-talba skont l-Artikolu 11(3) hija bbażata fuq biżżejjed evidenza pprovduta mill-applikanti li, sa fejn għandu x'jaqsam id-dumping mill-ECL, iċ-ċirkustanzi li l-miżuri eżistenti ġew imposti skonthom inbidlu u li dawn il-bidliet huma ta' natura dejjiema. L-applikanti jsostnu li l-marġini ta' dumping mill-ECL żdied b'mod sinifikanti mill-perjodu ta' investigazzjoni oriġinali. L-applikanti sostnew li l-ECL naqqsu b'mod sinifikanti l-prezzijiet tal-esportazzjoni lejn l-Unjoni, u li dak it-tnaqqis seħħ minkejja l-miżuri fis-seħħ, żieda fl-ispejjeż tal-materja prima u apprezzament tar-Rupee Indjan mal-Euro. L-applikanti pprovdew biżżejjed evidenza li turi li, sa fejn għandhom x'jaqsmu l-ECL, l-impożizzjoni kontinwa tal-miżura fil-livell attwali tagħha ma għadhiex meħtieġa biex tibbilanċja d-dumping. B'mod partikolari, tqabbil tal-valur normali tal-ECL u l-prezzijiet tal-esportazzjoni tagħhom lejn l-Unjoni jindikaw li l-marġni ta' dumping jidher li hu ogħla b'mod sinifikanti mill-marġni ta' dumping ta' 4,1 % stabbilit fl-investigazzjoni oriġinali. L-applikanti pprovdew ukoll biżżejjed evidenza tan-natura dejjiema taċ-ċirkostanzi mibdula. B'mod partikolari, l-applikanti estendew l-analiżi tal-marġni tad-dumping għas-snin sħaħ 2016 u 2017. Għalhekk, l-applikanti sostnew li l-miżuri eżistenti ma għadhom biżżejjed biex jibbilanċjaw id-dumping. Wara li ddeterminat, wara li infurmat lill-Istati Membri, li, kif allegat mill-applikazzjoni, hemm biżżejjed evidenza biex ikun iġġustifikat il-bidu ta' rieżami interim parzjali limitat għall-eżami tad-dumping, il-Kummissjoni b'dan qed tagħti bidu għal rieżami skont l-Artikolu 11(3) tar-Regolament bażiku. L-investigazzjoni se tivvaluta wkoll il-ħtieġa għat-tkomplija, it-tneħħija jew l-emendar tal-miżuri eżistenti fir-rigward ta' ECL. L-informazzjoni li tinbagħat lill-Kummissjoni għall-fini tal-investigazzjonijiet għad-difiża tal-kummerċ ma għandhiex tkun koperta minn drittijiet tal-awtur. Il-partijiet interessati, qabel ma jippreżentaw informazzjoni u/jew data soġġetti għad-drittijiet tal-awtur ta' terzi persuni lill-Kummissjoni, iridu jitolbu permess speċifiku lid-detentur tad-drittijiet li jippermetti b'mod espliċitu a) li l-Kummissjoni tuża l-informazzjoni u d-data għall-iskop ta' dan il-proċediment tad-difiża tal-kummerċ u b) li tipprovdi l-informazzjoni u/jew id-data lill-partijiet interessati f'din l-investigazzjoni f'għamla li tippermettilhom li jeżerċitaw id-dritt tad-difiża tagħhom. Il-partijiet interessati huma mistiedna jagħmlu s-sottomissjonijiet u t-talbiet kollha bil-posta elettronika inklużi dokumenti skennjati ta' prokuri u ta' ċertifikazzjoni, bl-eċċezzjoni ta' tweġibiet voluminużi li għandhom jiġu ppreżentati fuq CD-ROM jew DVD personalment jew bil-posta rreġistrata. Meta jużaw il-posta elettronika, il-partijiet interessati jesprimu l-qbil tagħhom mar-regoli applikabbli għas-sottomissjonijiet elettroniċi li jinsabu fid-dokument "KORRISPONDENZA MAL-KUMMISSJONI EWROPEA F'KAŻIJIET TA' DIFIŻA TAL-KUMMERĊ" ippubblikat fuq is-sit web tad-Direttorat Ġenerali għall-Kummerċ: http://trade.ec.europa.eu/doclib/docs/2011/june/tradoc_148003.pdf Il-partijiet interessati jridu jindikaw l-isem, l-indirizz, in-numru tat-telefown u l-indirizz tal-posta elettronika validu tagħhom u għandhom jiżguraw li l-indirizz tal-posta elettronika pprovdut ikun indirizz elettroniku tax-xogħol uffiċjali operattiv u ċċekkjat kuljum. Ladarba jingħataw id-dettalji ta' kuntatt, il-Kummissjoni tikkomunika mal-partijiet interessati permezz tal-posta elettronika biss, dment li ma jitolbux espliċitament li jirċievu d-dokumenti kollha mingħand il-Kummissjoni b'mezz ieħor ta' komunikazzjoni jew sakemm in-natura tad-dokument li jrid jintbagħat ma tkunx teħtieġ l-użu tal-posta reġistrata. Għal iktar regoli u informazzjoni dwar il-korrispondenza mal-Kummissjoni inklużi l-prinċipji li japplikaw għas-sottomissjonijiet bil-posta elettronika, il-partijiet interessati għandhom jikkonsultaw l-istruzzjonijiet ta' komunikazzjoni mal-partijiet interessati msemmija hawn fuq. L-indirizz tal-Kummissjoni għall-korrispondenza: F'każijiet fejn xi parti interessata tirrifjuta l-aċċess għall-informazzjoni meħtieġa jew ma tipprovdihiex fit-termini preskritti stipulati, jew tfixkel b'mod sinifikanti l-investigazzjoni, jistgħu jiġu stabbiliti konklużjonijiet, sew jekk pożittivi kif ukoll jekk negattivi, abbażi tal-fatti disponibbli, skont l-Artikolu 18 tar-Regolament bażiku. Meta jinstab li xi parti interessata tkun tat informazzjoni falza jew qarrieqa, l-informazzjoni tista' tiġi injorata u jistgħu jintużaw il-fatti disponibbli. Jekk parti interessata ma tikkooperax jew tikkoopera parzjalment biss u l-konklużjonijiet għalhekk ikunu bbażati fuq fatti disponibbli skont l-Artikolu 18 tar-Regolament bażiku, ir-riżultat jista' jkun anqas favorevoli għal dik il-parti milli kieku tkun ikkooperat. Nuqqas li tingħata tweġiba kompjuterizzata ma jiġix ikkunsidrat bħala nuqqas ta' kooperazzjoni, dment li l-parti interessata turi li l-preżentazzjoni tat-tweġiba kif mitlub iwassal għal piż żejjed mhux raġonevoli jew kost addizzjonali mhux raġonevoli. Il-parti interessata għandha tikkuntattja l-Kummissjoni minnufih. Il-partijiet interessati jistgħu jitolbu l-intervent tal-Uffiċjal tas-Seduta fi proċedimenti kummerċjali. L-Uffiċjal tas-Seduta jagħmilha ta' medjatur bejn il-partijiet interessati u s-servizzi ta' investigazzjoni tal-Kummissjoni. L-Uffiċjal tas-Seduta jeżamina t-talbiet għall-aċċess tal-fajl, it-tilwim dwar il-kunfidenzjalità tad-dokumenti, it-talbiet għall-estensjoni tal-limiti taż-żmien u t-talbiet minn terzi għal smigħ. L-Uffiċjal tas-Seduta jista' jorganizza smigħ ma' parti interessata individwali u jagħmilha ta' medjatur biex jiżgura li d-drittijiet tad-difiża tal-partijiet interessati jkunu qed jitħaddmu b'mod sħiħ. It-talba għal seduta ta' smigħ mal-Uffiċjal tas-Seduta għandha ssir bil-miktub u għandha tispeċifika r-raġunijiet għat-talba. Għal seduti ta' smigħ dwar kwistjonijiet li jkollhom x'jaqsmu mal-fażi inizjali tal-investigazzjoni, it-talba trid tiġi ppreżentata fi żmien 15-il jum mid-data tal-pubblikazzjoni ta' din lin-Notifika f'Il-Ġurnal Uffiċjali tal-Unjoni Ewropea. Għal aktar informazzjoni u għad-dettalji ta' kuntatt, il-partijiet interessati jistgħu jikkonsultaw il-paġni web tal-Uffiċjal tas-Seduta fuq is-sit web tad-DĠ Kummerċ: http://ec.europa.eu/trade/trade-policy-and-you/contacts/hearing-officer/ Dan l-avviż jikkonċerna l-impriżi li ġejjin: Edenred Tankkarten Holding GmbH, ikkontrollata ultimament minn Edenred SA ("Edenred", Franza), u Union Tank Eckstein GmbH & Co. KG ("UTA", il-Ġermanja). Edenred takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll uniku ta' UTA kollha kemm hi li bħalissa hija kkontrollata minnha. Il-konċentrazzjoni hija mwettqa permezz ta' xiri ta' ishma, wara l-eżerċizzju ta' put option fis-27 ta' Diċembru 2017. L-attivitajiet kummerċjali tal-impriżi kkonċernati huma: Edenred tipprovdi servizzi korporattivi ta' qabel u wara l-pagamenti li jinkludu soluzzjonijiet ta' benefiċċji u mobilità tal-impjegati. UTA toħroġ karti tal-fjuwil użati għal ħlas mingħajr flus kontanti ta' karburant u servizzi oħra relatati mal-karozzi. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Dan l-avviż jikkonċerna l-impriżi li ġejjin: Bayernwerk Netz GmbH ("BAG Netz", il-Ġermanja), li tappartjeni għall-grupp E.ON, Stadtwerke Olching Stromnetz GmbH & Co. KG ("NG Olching", il-Ġermanja), SWO u BAG Netz jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet il-kontroll konġunt ta' NG Olching u Olching VerwaltungsGmbH. Il-konċentrazzjoni hija mwettqa permezz ta' xiri ta' ishma. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Il-Belġju Klassi 1.1. Laħam frisk (u l-ġewwieni) L-isem "Vlees van het rood ras van West-Vlaanderen" jista' jintuża biss għal-laħam frisk min-nisa tar-razza l-Ħamra Belġjana ta' bejn tliet snin u nofs u tmien snin u mill-għoġġiela tar-razza l-Ħamra Belġjana ta' bejn sentejn u tliet snin u nofs. Il-karkassi jridu jissodisfaw l-ispeċifikazzjonijiet li ġejjin: Il-laħam huwa pjuttost aħmar skur, b'saffi ta' xaħam ħfief u fini u b'tessut bi grana fina. Il-laħam għandu togħma intensa u sħiħa, u l-istrixxi fini tax-xaħam jagħtuh sfumatura ta' kremożità. 75-100 % tal-foraġġ mhux maħdum (prodotti tal-ħaxix u tal-bwar) li jingħata lill-baqar u lill-għoġġiela Ħomor Belġjani jiġi prodott fiż-żona ġeografika, prinċipalment fl-azjenda agrikola nnifisha. Barra minn hekk, f'ċerti punti f'ħajjithom, il-bhejjem tal-ifrat jingħataw perċentwal żgħir ta' għalf konċentrat. Fis-sajf, il-bhejjem tal-ifrat jirgħu fl-għelieqi hekk kif it-temp jibda jippermetti, u skont kemm dan idum jippermetti. Bħala medja, dan jammonta għal seba' xhur bejn April u Novembru. Fix-xitwa, il-foraġġ primarjament ikun jikkonsisti minn prodotti tal-bwar lokali: silaġġ tal-ħuxlief imqatta' (haylage) u ħuxlief. Il-prodotti tal-bwar jiġu prodotti fl-azjenda agrikola, iżda jekk ikun meħtieġ, jista' jinxtara foraġġ prodott lokalment, fiż-żona ġeografika. F'kundizzjonijiet tat-temp estremi (nixfa jew ħalbiet kbar tax-xita) biss jista' jinxtara ammont limitat ta' foraġġ minn żoni tal-viċinat. Kull sena, il-perċentwal tal-foraġġ li jiġi minn barra ż-żona ġeografika jammonta minn 30 % għal massimu ta' 50 % tal-materja niexfa mitmugħa lill-annimali, u dan ma jaffettwax il-karatteristiċi speċifiċi tal-laħam. Barra mill-prodotti tal-bwar, il-bhejjem tal-ifrat jingħataw dan li ġej: fis-sajf (u jekk ikun meħtieġ biss): foraġġ mhux maħdum prodott lokalment (bħal qamħirrum, polpa, fdalijiet tal-kċina, patata, tiben, eċċ.); fix-xitwa: foraġġ mhux maħdum u massimu ta' 0,5 kg ta' għalf konċentrat kuljum għal kull 100 kg ta' piż ħaj. Il-foraġġ addizzjonali mhux maħdum imsemmi hawn fuq jiġi prodott primarjament fl-azjenda agrikola, iżda jekk ikun meħtieġ jista' jinxtara. 75-100 % jiġi miż-żona ġeografika. Il-perjodu tas-simna jdum massimu ta' ħames xhur. Il-foraġġ jiġi ssupplimentat b'għalf konċentrat sa massimu ta' 1 kg kuljum għal kull 100 kg ta' piż ħaj. L-għalf konċentrat ikun fih ċereali u jkun issupplimentat, fost l-oħrajn, b'pasta taż-żerriegħa tal-kittien, pitravi tal-għalf, patata, eċċ. L-annimali jistgħu jissemmnu fi mqawel, fejn ikunu marbuta jew le, jew f'bur. It-twelid, it-trobbija, is-simna u t-tbiċċir iridu jseħħu fiż-żona ġeografika. Iż-żona ġeografika tikkonsisti mill-provinċja Belġjana tal-Fjandri tal-Punent. Il-Fjandri tal-Punent hija adatta għall-agrikoltura tradizzjonali b'azjendi agrikoli mħallta. Il-provinċja hija deskritta kif ġej: "Il-Fjandri tal-Punent hija żona li tinsab f'livell baxx [...]. Hija tgawdi minn klima marittima favorevoli u tikkonsisti l-aktar minn art agrikola rikka ħafna: wara l-linja ta' duni, il-ħamrija hija ħamrija ta' polder tqila; in-nofs tan-Nofsinhar tal-provinċja jikkonsisti minn trab ġulġlieni ramli fertili, filwaqt li t-triangolu ta' Bruges-Torhout-Tielt fih ħamrija ramlija. Minbarra fiż-żona ramlija, il-bdiewa tal-Fjandri tal-Punent għandhom firxa sħiħa ta' possibbiltajiet tal-ġestjoni tal-art u tan-newba tal-uċuħ tar-raba' li jistgħu jagħmlu użu minnhom." Il-biedja tal-bhejjem minn dejjem kienet tokkupa pożizzjoni importanti fil-Fjandri tal-Punent, grazzi għall-prossimità tal-Baħar tat-Tramuntana u l-klima marittima karatteristika. Il-klima marittima hija influwenzata ħafna mill-Kurrent sħun tal-Golf fl-Oċean Atlantiku. Dan ifisser li l-Fjandri tal-Punent tesperjenza ftit jiem li jkunu verament kesħin jew sħan. Dan, flimkien mal-fatt li ż-żona għandha l-aktar sigħat ta' dawl tax-xemx fil-Belġju, tiffavorixxi t-tkabbir rikk ta' prodotti tal-ħaxix u tal-bwar, li huma l-aktar sors ta' ikel importanti għall-bhejjem tal-ifrat tar-razza Ħamra Belġjana. Il-ħaxix rikk jipproduċi laħam b'togħma tajba bi traċċa ta' kremożità. L-indokraturi tal-bhejjem tal-ifrat ħomor Belġjani jgħaddu l-għarfien tagħhom minn ġenerazzjoni għal oħra: l-annimali jitħallew jirgħu barra sakemm it-temp idum jippermetti u jittrabbew primarjament fuq foraġġ mhux maħdum. Barra minn hekk, dawn jitbiċċru pjuttost aktar tard minn bhejjem tal-ifrat taċ-ċanga ta' razez oħra. Il-bdiewa tal-bhejjem tal-ifrat tal-Fjandri tal-Punent joperaw azjendi agrikoli mħallta marbuta mill-qrib ħafna ma' tradizzjonijiet lokali u li adattaw għall-kundizzjonijiet ġeografiċi u klimatiċi. Flimkien mal-biedja tal-bhejjem, jiġu mkabbra wkoll għelejjel li jinħartu bħall-qamħ, ix-xgħir, il-pitravi taz-zokkor, il-patata u l-qamħirrum u li jintużaw b'mod tradizzjonali bħala foraġġ mhux maħdum għall-bhejjem tal-ifrat ħomor Belġjani. Il-bhejjem tal-ifrat ħomor ilhom jirgħu fil-Fjandri tal-Punent u fil-parti tat-Tramuntana tal-Fjandri Franċiżi għal mijiet ta' snin. Madwar l-1770, kien hemm ċentru tat-tnissil omoġenju għall-bhejjem tal-ifrat ħomor. Dawn kienu jirrappreżentaw 95 % tal-popolazzjoni totali tal-bhejjem tal-ifrat tar-reġjun. Wara li fl-1830 il-Belġju kiseb l-indipendenza, l-approċċi ta' stockfarming differenti adottati mill-awtoritajiet Franċiżi u Belġjani wasslu għal qasma fir-razza. Fi Franza, ingħatat prijorità lill-bhejjem tal-ifrat tal-ħalib, li wasslet għall-iżvilupp tar-razza "rouge des Flanders" jew il-"casselloise". Fil-Fjandri tal-Punent din baqgħet razza bi skop doppju. Fl-1906, twaqqaf sindikat reġjonali biex jinżamm ktieb tal-merħla għall-Fjandri tal-Punent kollha. Ir-razza, bl-Olandiż, kienet magħrufa bħala "rood Vlaams ras" iżda aktar tard bdiet tissejjaħ "rood ras van West Vlaanderen", isem li jenfasizza ż-żona ta' tnissil definita, jiġifieri l-provinċja Belġjana tal-Fjandri tal-Punent. Sa mill-bidu tas-seklu 20, il-provinċja tal-Fjandri tal-Punent deliberatament għażlet li jkollha razza unika fi ħdan il-fruntieri tagħha. Sas-sebgħinijiet, sa 80 % tal-bhejjem kollha tal-ifrat fil-Fjandri tal-Punent kienu tar-razza Ħamra Belġjana. Ir-razza ġiet ippreservata minħabba li xi bdiewa Fjammingi tal-Punent deliberatament għażluha għall-kwalitajiet speċifiċi tal-laħam. Fl-1994, kien għadu l-każ li 99,6 % tal-bhejjem tal-ifrat Ħomor Belġjani kienu jinsabu fil-Fjandri tal-Punent. Ċifri aktar riċenti juru li din iċ-ċifra bħalissa għadha 'l fuq minn 95 %. Il-kombinazzjoni tal-karatteristiċi speċifiċi tar-razza u tal-karatteristiċi ġeografiċi tal-provinċja tal-Fjandri tal-Punent tipproduċi laħam distintiv. Matul is-sekli, ir-razza Ħamra Belġjana adattat ruħha għall-klima marittima mhux ħarxa u għall-frott tal-ħamrija rikka tal-Fjandri tal-Punent. Jingħad li l-ebda bhima tal-ifrat oħra Belġjana ma tikkonverti l-ħaxix f'laħam bħall-bhejjem tal-ifrat Ħomor Belġjani. L-annimali jdumu kemm jista' jkun possibbli fuq il-bwar tal-Fjandri tal-Punent u, fix-xitwa, jirċievu wkoll varjetà rikka ta' foraġġ mhux maħdum li jitkabbar lokalment. Il-"Vlees van het rood ras van West-Vlaanderen" huwa differenti minn ċanga Belġjana oħra minħabba t-togħma ta' laħam robusta u sħiħa tiegħu. It-togħma ta' laħam hija akkumpanjata minn traċċa ta' kremożità li tirriżulta mit-traħħim fin. Barra minn hekk, il-laħam huwa tari immens mingħajr ma jitlef mit-togħma. Il-laħam huwa tari minħabba l-istruttura fina tiegħu bi grana fina ħafna. Il-laħam għandu lewn aħmar skur sabiħ. Il-karatteristiċi speċifiċi tal-"Vlees van het rood ras van West-Vlaanderen" huma żgurati permezz tar-razza, l-għalf tal-ħaxix lokali u l-età matura tal-bhejjem tal-ifrat mat-tbiċċir. Ir-rabta bejn ir-razza Ħamra Belġjana u l-provinċja tal-Fjandri tal-Punent ilha teżisti sekli sħaħ. Iż-żona ġeografika tinkorpora l-għarfien estensiv tan-nissiela tal-bhejjem tal-ifrat lokali u ż-żamma effiċjenti tal-ktieb tal-merħla kif ukoll il-kundizzjonijiet speċifiċi klimatiċi u tal-ħamrija. Il-proporzjon għoli ta' prodotti lokali tal-bwar fid-dieta tal-bhejjem tal-ifrat għandu influwenza pożittiva fuq it-togħma tal-laħam. Il-klima marittima favorevoli tippermetti lill-ħaxix jikber matul is-sena, li jwassal għal żvilupp sostenibbli fil-muskoli u għal laħam sukkulenti u ta' grana fina. Il-kwalità tal-laħam hija karatteristika speċifika, minħabba li l-annimali jistgħu jimirħu b'mod liberu fuq il-bwar minn età żgħira u jibnu l-massa muskolari. It-twellid u t-treddigħ jiżguraw li fil-laħam jiżviluppaw xaħmijiet naturali, u li dawk ix-xaħmijiet jagħtu lill-"Vlees van het rood ras van West-Vlaanderen" it-togħma kremuża tiegħu. Minħabba li l-annimali jkunu akbar fl-età meta jiġu mbiċċra, dawn jingħataw biżżejjed żmien biex jikbru u jiżviluppaw il-massa muskolari abbażi ta' għalf lokali ta' kwalità għolja. Dan ifisser li l-laħam ta' dawn il-bhejjem tal-ifrat ħomor u robusti huwa teneru u b'togħma tajba. L-għoġġiela tar-razza Ħamra Belġjana jiżviluppaw ukoll il-massa muskolari tagħhom. Fil-biedja konvenzjonali tal-bhejjem tal-ifrat taċ-ċanga, l-annimali rġiel kważi qatt ma jingħataw l-opportunità li jilħqu t-tali età. Fil-biedja konvenzjonali tal-bhejjem tal-ifrat taċ-ċanga, il-biċċa l-kbira tal-bhejjem tal-ifrat irġiel ikunu diġà ġew imbiċċra meta dawn ikollhom madwar 20 xahar. L-għoġġiela tar-razza Ħamra Belġjana ma jiġux imbiċċra qabel ma jkollhom sentejn jew tliet snin u nofs. Dan jippermetti lill-annimali jibnu massa muskolari konsiderevoli u jipproduċu prodott finali mraħħam b'mod fin u tari. Differenza kbira oħra mill-prattiki tal-biedja konvenzjonali hija li l-bhejjem tal-ifrat Ħomor Belġjani jingħataw kemm jista' jkun trobbija fil-beraħ u jiġu mitmugħa prodotti tal-bwar u foraġġ mhux maħdum mill-Fjandri tal-Punent minflok għalf u qamħirrum konċentrat. Il-kwalità tal-"Vlees van het rood ras van West-Vlaanderen" hija riflessa fil-ħafna referenzi għaliha fil-menus, kemm antiki kif ukoll riċenti, u fil-letteratura gastronomika. Illum, il-"Vlees van het rood ras van West-Vlaanderen" huwa rispettat ħafna fi ċrieki gastronomiċi prinċipali fil-Fjandri tal-Punent u fil-Belġju b'mod ġenerali, u hemm ukoll domanda għal dan il-prodott ta' kwalità minn barra mill-pajjiż. (it-tieni subparagrafu tal-Artikolu 6(1) ta' dan ir-Regolament)
Extracted from C_157_2018.html